cyanic-selkie/wikianc huggingface dataset:
Alejandro Navarro
Euroopan- Japanin- ja maailmanmestaruus (2011–2013)
Navarron Euroopan-mestaruusputki sai päätöksensä Serbiassa 2010. Hän eteni EM-kilpailujen avoimessasarjassa loppuotteluun, jossa hävisi Nicolae Stoianille. Navarro kuitenkin palasi pian takaisin Euroopan-mestariksi voitettuaan ensin toukokuussa Italiassa superraskaansarjan mestaruuden. Hän voitti loppuottelussa Djema Belkhodjan. Myöhemmin marraskuussa Navarro voitti myös avoimensarjan Euroopan-mestaruuden, kun hän voitti loppuottelussa Zahari Damjanovin.
Viron yhdistynyt vasemmistopuolue
Viron yhdistynyt vasemmistopuolue on virolainen vasemmistopuolue, joka muodostettiin vuonna 2008, kun Viron vasemmistopuolue ja Perustuslakipuolue yhdistyivät. Puolueen kannatus on ollut marginaalista. Vasemmistopuolue on Euroopan vasemmistopuolueen jäsen.
Alejandro Navarro
Potkunyrkkeily
Navarro otteli potkunyrkkeilyn parissa 2004 ja 2005 kaksi ottelua. IchiGekin järjestämät ottelut käytiin Japanissa, joiden säännöt vaihtelivat. Ensimmäinen ottelu käytiin K-1 säännöin, jossa Navarro kohtasi Taichi Furutan. Hän voitti ottelun ensimmäisessä erässä teknisellä tyrmäyksellä. Toisessa ottelussa Navarro kohtasi Sergey Precakinovin, joka käytiin enemmän Kyokushin säännöin. Navarro hävisi kolme erää kestäneen ottelun tuomariäänin.
Yksityiselämä
Navarro on ollut naimisissa Ksenija Zasorinan kanssa. Pari meni naimisiin Habarovskissa, Venäjällä 14. huhtikuuta 2018.
Sananvapausrikos
Suomessa
Tyypillisiä paikallissyyttäjän toimivaltaan kuuluvia sananvapausrikoksia voivat olla esimerkiksi:
Kaarle I (Englanti)
Valtakauden alku
Kaarle keskittyi valtakautensa alkuvaiheessa erityisesti ulkopolitiikkaan. Hänen sisarensa Elisabetin aviopuoliso Fredrik V, Pfalzin vaaliruhtinas, oli menettänyt kaikki perintömaansa Pfalzissa Pyhän saksalais-roomalaisen keisarikunnan hallitsijalle Ferdinand II:lle. Tämä oli johtanut kolmikymmenvuotiseen sotaan, joka oli vähitellen laajentunut Euroopan protestanttien ja katolisten väliseksi sodaksi. Kaarle lupautui auttamaan Pfalzin takaisinvaltaamisessa julistamalla sodan katoliselle Espanjan kuninkaalle Filip IV:lle, jonka hän uskoi pystyvänsä pakottamaan toimimaan puolestaan välittäjänä keisarin suuntaan.
Uskonnolliset konfliktit
Rangaistakseen niitä, jotka eivät hyväksyneet hänen oppejaan, Laud käytti kahta maan pelätyintä ja mielivaltaisinta oikeuselintä: Court of High Commissionia (Englannin kirkon korkein oikeusistuin) ja Court of Star Chamberia (Tähtikamari). Ensimmäinen taivutteli syytetyt tunnustamaan rikoksensa, jälkimmäinen määräsi kaikkia mahdollisia rangaistuksia (mukaan lukien kidutus) paitsi kuolemantuomion.
Sisällissota
Englannin sisällissota ei vielä alkanut, mutta molemmat osapuolet ryhtyivät aseistautumaan. Hedelmättömien neuvottelujen jälkeen Kaarle kohotti kuninkaallisen lipun (vanhanaikainen keskiaikainen tapa) Nottinghamissa 22. elokuuta 1642. Sen jälkeen hän asettui hoveineen Oxfordiin, josta käsin hän hallitsi suunnilleen pohjoista ja läntistä Englantia, parlamentin hallussa oli Lontoo ja etelä sekä itä. Kaarle keräsi armeijan käyttäen ikivanhaa värväysmenetelmää, jossa aateliset keräsivät alueiltaan kaikki 15–60-vuotiaat sotilaspalvelukseen soveltuvat miehet. Sisällissota alkoi tuloksettomalla Edgehillin taistelulla 25. lokakuuta ja jatkui ratkaisemattomana läpi vuosien 1643 ja 1644, kunnes Nasebyn taistelu 14. kesäkuuta 1645 käänsi sodan parlamentin eduksi. Sitä seurasi monta rojalistien häviötä ja sitten Oxfordin piiritys, josta Kaarle pääsi pakenemaan huhtikuussa 1646. Kaarle joutui skottilaisen presbyteeriarmeijan käsiin Newarkissa ja vietiin läheiseen Southwelliin, kunnes hänen ”isäntänsä” päättäisivät mitä tehdä hänelle. Presbyteerit saivat aikaan sopimuksen parlamentin kanssa ja luovuttivat Kaarlen sille vuonna 1647. Hän oli vangittuna Holdenby Housessa Northamptonshiressä, kunnes New Model Armyn kornetti George Joyce riisti hänet väkipakolla Newmarketiin. Sillä aikaa New Model Armyn ja parlamentin välille oli syntynyt epäluuloa, ja Kaarle käytti mielellään tilannetta hyödykseen.
Perintö
Kun monarkia oli syrjäytetty, valta siirtyi valtioneuvostolle, johon kuului myös Oliver Cromwell, Parlamentaarisen armeijan lordikenraali. Pitkä parlamentti, jonka Kaarle I oli kutsunut koolle vuonna 1640, jatkoi olemassaoloaan, kunnes Cromwell hajotti sen väkipakolla vuonna 1653. Silloin Cromwellista tuli Englannin, Skotlannin ja Irlannin lordiprotektori – kuningas muuten paitsi nimeltään. Kuoltuaan 1658 Cromwellia seurasi lyhyesti hänen poikansa Richard Cromwell. Richard Cromwell oli tehoton hallitsija, ja pitkä parlamentti palasi vuonna 1659. Pitkä parlamentti hajotti itsensä vuonna 1660, ja seurasi ensimmäiset vaalit kahteenkymmeneen vuoteen. Vaalit johtivat konventioparlamentin valintaan. Se palautti monarkian ja kuninkaaksi tuli Kaarle I:n poika Kaarle II.
Thaikeittiö
Monimuotoisen thaikeittiön perusta on thairiisi, jota höystetään tulisilla curreilla (เเกง kaeng), kasviksilla ja kalalla tai äyriäisillä. Ruoka perustuu vahvoihin makuihin, kuten limettimehuun, sitruunaruohoon ja tuoreeseen korianteriin; kolmikko, jonka yhdistelmä antaa thai-ruualle sen ominaisen maun. Thai-ruoka tunnetaan myös tulisuudestaan, erityisesti pienistä torpedon muotoisista chilipippureista nimeltä phrik khii nuu (พริกขี้หนู, kirjaimellisesti "hiirenpapanachili"), sillä chilin käyttö on ollut kuumassa ilmastossa perinteinen keino säilyttää ruoka syömäkelpoisena.
thumb|220px|Thaimaassa ruokaillaan edelleen mieluiten lattialle levitetyillä matoilla yhteisistä astioista, joista ammennetaan jokaista ruokalajia omalle lautaselle.
Amédée Grab
Grab sai 9. marraskuuta 1995 nimityksen Lausanne, Genève et Fribourgin piispaksi, jonka virkaan hänet asetettiin 26. marraskuuta 1995. Hänet valittiin 8. kesäkuuta 1998 Churin piispaksi ja asetettiin uuteen virkaansa 23. elokuuta. Grab jäi eläkkeelle 5. helmikuuta 2007.
Kissaihmisten kirous
Vastaanotto
Kissaihmisten kirous ei menestynyt kovin hyvin, koska sen markkinointi oli niin harhaanjohtavaa. Elokuva sai kuitenkin hyviä arvosteluja useilta kriitikoilta, muun muassa James Ageeltä.
Subiaco
Subiaco on kaupunki Latiumin alueella Italiassa Rooman itäpuolella. Siellä on noin 9 000 asukasta.
François-Nestor Adam
François-Nestor Adam CRB (7. helmikuuta 1903 Étroubles – 8. helmikuuta 1990) oli sveitsiläinen roomalaiskatolinen piispa. Hänet vihittiin papiksi 28. elokuuta 1927 ja nimitettiin Sionin hiippakunnan johtoon 8. elokuuta 1952. Piispaksi vihkiminen seurasi 12. lokakuuta. Pääkonsekraattorina toimi Filippo Bernardini, jota avustivat Angelo Giuseppe Jelmini ja Louis-Séverin Haller.
Kirveslinja
thumb|250px|Kirves pölkkyyn lyötynä.
Vesna Dolonc
Vesna Dolonc (o.s. Manasijeva, s. 21. heinäkuuta 1989 Moskova, Venäjä) on serbialainen tennispelaaja. Parhaimmillaan hän on ollut kaksinpelissä WTA-listan sijalla 84 heinäkuussa 2013. Hän on voittanut urallaan kaksi ITF-turnausta kaksinpelissä ja viisi nelinpelissä. Vuonna 2012 Dolonc vaihtoi edustusmaansa Venäjästä Serbiaan.
Bouquemont
Bouquemontin väkiluku on kasvanut 18 asukkaalla vuodesta 2007, jolloin kunnassa asui 93 asukasta. Vuonna 2012 kunnan väkiluku oli 128, eli siellä asui 17 asukasta enemmän kuin vuoden 2017 väestönlaskennassa.
Milena Blahoutová
Seuratasolla Sparta Prahaa edustanut Blahoutová edusti Tšekkoslovakian naisten maajoukkuetta yli 200 ottelussa vuosina 1952–1964 saavuttaen kolme himmeämpää MM- ja seitsemän himmeämpää EM-mitalia mestaruuksien mentyä pääasiassa Neuvostoliitolle. Hän oli myös käsipallossa 50 maaottelun pelaaja joka voitti MM-pronssia vuonna 1962. Vuonna 2005 Vecková nimettiin Tšekin koripallon Hall of Fameen. Vecková asui myöhemmin Saksassa missä kuoli 85-vuotiaana 1. toukokuuta 2018.
Calpen ketunmetsästys
Ketunmetsästykseen johtaneet tapahtumat alkoivat, kun varuskunnan sotilaspastori tuotatutti Gibraltarille parin metsästyskoiria vuonna 1812. Nämä koirat oli tarkoitettu hankkiutumaan eroon ketuista, jotka olivat vaivaksi niemimaan puutarhoissa ja kanatarhoissa. Pian muutkin siviilit tuottivat metsästyskoiria omalla kustannuksellaan. Koirien kasvatusta varten perustettiin kennel, ja pian niitä oli tarpeeksi metsästystapahtuman järjestämiseksi. Metsästysseurue kutsui itseään nimellä Civil Hunt, "siviilien metsästysseura", ja teetti siniset univormut joissa oli hopeanapit. Ennen pitkää varuskunnan upseerit ottivat tärkeät tehtävät metsästysseurassa, ja sen nimeksi muutettiin Calpe Hunt. Metsästysasut vaihdettiin punaisiksi.
Per Åke Laurén
Laurén keräsi kansanperinnettä Helsingin pitäjän ja Espoon alueelta. Hän osallistui myös harrastajateatteritoimintaan ja kirjoitti itsekin huvinäytelmiä seuranäyttämöitä varten. Laurén käänsi ruotsiksi Aleksis Kiven teoksia ja vuonna 1918 sai Svenska teaternissa ensi-iltansa Aleksis Kiven Nummisuutarit-näytelmä nimerllä Sockenskomakarna. Lauren oli kääntänyt näytelmän ruotsiksi, suunnitellut lavasteet ja hän myös ohjasi sen.
Hågahögen
Tutkimushistoriaa
Haudasta löytynyt pronssinen vaatesolki varastettiin museon näyttelystä talvella 1986. Varas hajotti soljen heti museon edustalla heittäen pronssiset osat tien viereen, josta ne löytyivät muutaman kuukauden kuluttua. Soljesta oli tallella dokumentit, joiden avulla siitä voitiin vuonna 1987 valmistaa jäljennös näyttelyyn laitettavaksi (esine nro 31808).
Peräseinäjoen Toive
Historia
Vuoden 1990 suurkisoissa Helsingissä Toive esiintyi näyttävästi, kun se osallistui kisoihin yhteensä 200 osallistujan voimin. Painin edustus kapeni 1990-luvulla Jani Manniin, joskin nuorten sarjoissa tuli edelleen menestystä. Pesäpallossa saavutettiin 1990-luvulla tyttöjen suomenmestaruus ja naiset nousivat Superpesikseen, ja miehetkin parhaimmillaan Ykkössarjaan. Yleisurheilussa Pentti Poikuksen aloittama valmennustyö alkoi tuottaa tulosta muun muassa Jaakko Ojaniemen myötä. Näiden nuorten yleisurheilijoiden tueksi perustettiin Ritola Athletic Club.
2000-luvulla Toiveen toimintaan tuli vanhojen menestyvien lajien rinnalle myös uusia lajeja, kuten esimerkiksi salibandy, joka siirtyi itsenäisestä toiminnasta Toiveen alaisuuteen vuosikymmenen alussa. Jalkapallo tosin aloitti toimintansa vain seinäjokelaisten seurojen alaisuudessa. Yleisurheilujaoston toiminta liittyi vuoden 2009 kuntaliitoksen myötä uuden erikoisseura SSU:n alaisuuteen.
Paini
Keijo Mannin menestys alkoi poikien SM-hopealla vuonna 1967. Kaksi vuotta myöhemmin Manni hankki ensimmäisen junioreiden Suomen-mestaruuden. Ensimmäisen SM-kullan Manni paini vuonna 1971, minkä jälkeen hän vei mestaruuden 17 peräkkäisenä vuonna joko vapaapainissa tai kreikkalais-roomalaisessa. Manni saavutti urallaan kaikkiaan 33 Suomen-mestaruutta sekä kaksi EM-mitalia: hopeaa Oslosta vuonna 1978 ja pronssia Sveitsissä 1973. Keijo Manni oli myös ensimmäinen peräseinäjokinen olympialaisissa, kun hän osallistui vuonna 1976 Montrealin olympialaisiin.
Vuonna 1988 Toiveen Pentti Mäkelä voitti kreikkalais-roomalaisen painin raskaan sarjan SM-kultaa ja PM-hopeaa. Ismo Kortesmaa ja Mika Mäkelä saavuttivat SM-hopeaa. Seuraavana vuonna menestys jatkui Keijo Mannin SM-kullalla, Mika Mäkelän SM-hopealla sekä Pentti Mäkelän ja Ismo Kortesmaan SM-pronssilla. Vuonna 1990 Keijo Mannin poika Jani Manni alkoi saavuttaa menestystä, kun hän voitti vapaapainin junioreiden SM-kultaa. Paini jatkoi menestystään vielä 1990-luvun puolivälissä, kun Jani Manni sai SM-kultaa myös aikuisten sarjassa.
Hågahögen
Hauta
Turvetta kasattiin kiviröykkiön ylle niin paljon, että hautakummun korkeudeksi tuli 7 metriä ja sen pohjan halkaisijaksi tuli 45 metriä. Kun haudan ydin muodostui neljä metriä korkeasta röykkiöstä, tuli sen päälle kasata vielä neljä metriä ruohoturvetta. Hautakummun rakentamiseksi on täytynyt tutkijoiden mukaan tehdä noin 7 500 miestyöpäivää työtä. Ruohoturve irroitettiin lapiolla maasta turvelevyinä ja ne kuljetettiin kummun päälle. Ruohoturvetta on nostettu kumpuun noin kuuden jalkapallokentän kokoiselta alueelta.
Jare Henrik Tiihonen
Taustatietoa
Jare Henrik Tiihonen oli Suomen 15. myydyin albumi vuonna 2009. Rap-genren levyistä se oli ylivoimaisesti myydyin. Albumi nousi debyyttiviikollaan (22/2009) Suomen virallisen albumilistan kärkipaikalle, jonka se kuitenkin menetti jo viikon jälkeen. Yhteensä levy oli top-40 listalla 21 viikkoa, joista 13 viiden parhaan joukossa. Albumi on ylittänyt kultalevyyn oikeuttavan tukkumyyntimäärän. Albumia on myyty yhteensä yli 20 000.
Peräseinäjoen Toive
Salibandy
Toisella kaudellaan 2001–2002 Toive ei kyennyt edelliskauden kaltaiseen menestykseen ja jäi 3-divisioonan seitsemänneksi. Toive voitti kaudella 18 ottelustaan 7 ja hävisi 10 kertaa, pelaten tasan vain kerran. Seuraavalla kahdella kaudella Toive korvasi yhden heikon kauden sijoittuen kaksi kertaa peräkkäin kausilla 2002–2003 ja 2003–2004 3-divisioonan toiseksi.
Australiankehrääjät
Levinneisyys ja elinympäristö
Kansainvälinen luonnonsuojeluliitto IUCN luokittelee seitsemän lajia elinvoimaiseksi ja kaksi lajia puutteellisesti tunnetuksi. Toistaiseksi vain uudenkaledoniankehrääjä on uhanalainen. Tästä äärimmäisen uhanalaisesta lajista tunnetaan vain yksi kerätty yksilö ja yksi varma havainto.
Juuso Ngaikukwete
Juuso Amuaalua (Hamalwa) Ngaikukwete (s. n. 1873 in Oukwanyama, Ambomaa, Portugalin Länsi-Afrikka — k. 17. kesäkuuta 1955 ) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.
Carol (elokuva)
Julkaisu
The Weinstein Company hankki Carolin esitysoikeudet Yhdysvalloissa toukokuussa 2013. Ensimmäinen virallinen kuva elokuvasta julkaistiin London Evening Standard -sanomalehdessä toukokuussa 2014. Vaikka elokuva oli valmis vuoden 2014 lopussa, tuottajat päättivät lykätä sitä vuodelle 2015 esittääkseen sitä elokuvajuhlilla. Toinen kuva elokuvasta julkaistiin tammikuussa 2015. Ensimmäinen juliste julkaistiin syyskuussa 2015.
Acorn-luokka
Luokan aluksissa palattiin öljyn käyttöön polttoaineena. Edeltänyt Beagle-luokka käytti hiiltä edeltäneet Tribal-luokka ja HMS Swift öljyä. Öljyn käyttö mahdollisti alusten koon pienentämisen, vaikka aseistuksen määrää lisättiin.
Suunnittelu
Luokan alukset valmistettiin kuten aiemminkin valmistajien tekemien piirustusten mukaisesti, mutta niiden ulkoasu oli enemmän tai vähemmän yhtenevä. Aluksilla oli kolme savuhormia, joista etummainen oli pitkä ja kapea, keskimmäinen lyhyt ja paksu ja takimmainen lyhyt ja hieman kapeampi.
Satulinna (kappale)
Satulinna on Jukka Kuoppamäen säveltämä ja sanoittama iskelmäkappale, jonka Jari Sillanpää teki levytyksellään tunnetuksi vuonna 1995. Se oli Sillanpään esikoisalbumin suurin hitti, ja se nosti hänet suomalaisen iskelmägenren kestosuosiksi. ”Satulinna” nousi 50 hittiä -listan kärkeen sekä radiosoittolistan neljänneksi. Kappale on sittemmin saavuttanut korkeita sijoituksia kaikkien aikojen iskelmää äänestettäessä. Vuonna 2014 Sillanpää piti ”Satulinnaa” uransa tärkeimpänä kappaleena.
Luettelo Suomen avaruustoiminnasta
FORESAIL
Helsingin yliopiston johtama FORESAIL Center of Excellence-projekti (2018-2021-2025; 4+4 vuotta) kehittää tieteellisen tutkimuksen tarpeisiin kolme Cubesat-satelliittia. Hankkeen rahoittaa Suomen Akatemia ja osallistuvat yliopistot: Helsingin yliopisto, Turun yliopisto ja Aalto-yliopisto.
Sunstorm 1
Sunstorm 1 on Kumpulan kampuksella toimivan Isaware Oy:n ja Reaktor Space Lab Oy:n (RSL) yhdessä rakentama 2U-CubeSat Euroopan avaruusjärjestölle (ESA). Sen hyötykuormana oleva X-ray Flux Monitor (XFM) mittaa Auringon purkausten röntgensäteilyä. Satelliitti laukaistaan avaruuteen matalalle maata kiertävälle radalle (LEO) suunnitelman mukaan vuoden 2021 alkupuolella, ja sen suunniteltu toiminta-aika on 2 vuotta. Sunstorm 1 on ensimmäinen tarkalla asennonsäädöllä varustettu RSL:n rakentama CubeSat, ja mission aikana testataan XFM:n suorituskykyä ja toimivuutta jatkuvassa operatiivisessa käytössä.
ADM-Aeolus
ADM-Aeolus on ESA:n ilmakehää tutkiva kaukokartoitussatelliitti. Patria (RUAG) osallistui satelliitin rakentamiseen valmistamalla sen tuulia mittaavan Aeolus-instrumentin elektroniikkayksikön ja satelliitin tehonsäätö- ja tehonjakoyksikön. Satelliitti laukaistiin Kouroun avaruuskeskuksesta Vega-raketilla 22. elokuuta 2018.
BepiColombo
Helsingin yliopisto toimitti MPO-luotaimeen SIXS-avaruuslaitteen (röntgen- ja partikkeli-instrumentti) ja osia englantilaisvetoisesta MIXS-avaruuslaitteesta, muun muassa laitteen tietokoneen ja sen ohjelmiston. Teknisen toteutuksen tekivät Oxford Instruments Analytical, Patria (sittemmin RUAG), Space Systems Finland ja Aboa Space Research.
Galileo
Pääurakoitsijatasolla FOC-vaiheen (Full Operational Capability) 14 (kaikkiaan 22:sta) sarjatuotantosatelliitin tarjouskilpa ratkesi vuoden 2010 alussa. Pääurakoitsijan vaihduttua Astrium GmbH:sta OHB GmbH:ksi suomalaisen teollisuuden satelliitteihin liittyviä jatkotilausia ei tehty. Vuonna 2018 tilataan muutama satelliitti myös Astriumin urakkatiimiltä, jotta jatkossakin on mahdollisuus kilpailuttaa hankintoja (ns. dual source). Galileon seuraavan sukupolven (G2G = Galileo Second Generation) satelliittien esikehitystä on tehty vuodesta 2015 lähtien.
Tietokirjallisuuden Finlandia
Kirjasäätiön hallitus asettaa kolmihenkisen valintalautakunnan, joka nimeää palkintoehdokkaaksi kolmesta kuuteen kirjaa sekä henkilön, joka valitsee ehdokkaista lopullisen palkinnonsaajan. Yhden valitsijan malli otettiin käyttöön vuonna 1999.
Luettelo Suomen avaruustoiminnasta
Herschel
Sen tietokoneohjelmiston ydin koodattiin Space Systems Finlandilla. Patria toteutti sen kryostaatin lämmönsäädön ohjausyksikön (CCU). Satelliitin 3,5-metrinen piikarbidipeili, joka oli kooltaan maailman suurin avaruuspeili, hiottiin Tuorlan observatorioon liittyvässä Opteon Oy:ssä. Tätä oli edeltänyt pienemmän koepeilin hionta.
Krokom
Krokom on samannimisen Krokomin kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 277 asukasta.
Luettelo Suomen avaruustoiminnasta
Kansainvälinen avaruusasema
Ajeco Oyn videoelektroniikkaa on ollut käytössä miehitetyillä, ei avaruusasemalle suuntautuneilla sukkulalennoilla STS-83 ja STS-94. Turun yliopisto on osallistunut NASAn AMS-instrumentin kehitystyöhön. Alpha Magnetic Spectrometer (AMS) etsii antimateriaa. Se on fysiikan nobelistin Tingin johtama instrumenttihanke. Laitteen eräs versio on lentänyt avaruussukkulalla vuonna 1998. AMS lensi ISS-avaruusasemalle toiseksi viimeisellä sukkulalennolla STS-134 (Endeavour-sukkulan viimeinen lento) 16. toukokuuta 2011
Meteosat Second Generation
MSG on EUMETSATin GEO-radan sääsatelliitti. Sen nimi Meteosat Second Generation kertoo, että se on toisen sukupolven eurooppalainen sääsatelliitti.
SMART-1
Alus käytti ionipropulsiota Kuuhun lentoon. Tilanne, jossa luotain kiihdyttää vauhtiaan koko ajan jatkuvalla työntövoimalla, oli poikkeuksellinen avaruuslennolla.
SOHO
Suomalainen ERNE-partikkeli-instrumentti ja ranskalais-suomalainen SWAN-aurinkotuuli-instrumentti olivat Suomen avaruusteollisuuden alkuvaiheen suurponnistuksia. ERNE on Turun yliopiston laite ja SWAN on Ilmatieteen laitoksen laite. Toteuttajia olivat VTT, Finnyards Elektroniikka (pitkään osa Patriaa, 2015 lähtien osa aveitsiläisomisteista monikansallista RUAG-konsernia) ja muita yrityksiä.
Mylonáksen rotko
pienoiskuva|vasen|upright=0.66|Mylonáksen vesiputous keväällä. Rotko saa alkunsa Ágios Ioánniksen kylän läheltä noin 500 metrin korkeudesta merenpinnasta laskettuna ja päättyy Kakiá (Kakí) Skálan rannalle Kreetan etelärannikolle. Rotkossa on suuri vesiputous noin puolivälissä, joten rotkovaellus ei ole mahdollinen koko matkalta. Virrassa on vettä erityisesti talvisin ja keväisin.
Jussi Heikkinen (jalkapalloilija)
Jussi Heikkinen (s. 19. heinäkuuta 1988) on suomalainen jalkapalloilija.
Heikkinen on nopeajalkainen laitapuolustaja ja pelaa pääasiassa oikealla laidalla. Heikkinen siirtyi FC Lahteen kaudeksi 2009, joka oli samalla hänen ensimmäisensä korkeimmalla sarjatasolla. Heikkinen esiintyi lupaavasti talven ja kevään harjoituskaudella ja otti paikkansa Lahden avauskokoonpanossa kauden kahdessa ensimmäisessä ottelussa. Harjoituksissa loukkaantunut polvi kuitenkin päätti kauden jo huhtikuun lopussa. Loukkaantumisen jälkeen Heikkinen palasi kotikaupunkiinsa Hämeenlinnaan, mutta uusiutunut polvivamma pilasi myös kauden 2010. Kaudella 2011 Heikkinen kuului FC Hämeenlinnan ehdottomaan eliittiin, jonka myötä seurasi jälleen kokeilu liigajoukkueen ringissä. Kaudella 2012 Heikkinen solmikin Hakan kanssa sopimuksen, johon sisältyi trial. Haka ei kuitenkaan sopimusta trialin jälkeen jatkanut, joten 27. maaliskuuta 2012 Heikkinen solmi vuoden sopimuksen Kakkosessa pelaavan Hämeenlinnan Härmän kanssa.
Noita (vuoden 1922 elokuva)
Noita on tanskalaisohjaaja Benjamin Christensenin ruotsalainen kauhuelokuva, joka sai ensi-iltansa vuonna 1922. Elokuva on osittain dokumentaarinen, ja se pohjautuu Christensenin tutkimuksiin noitavainoista.
Elokuvan taustatiedot olivat hyvin tärkeitä Christensenille, ja hän olikin toivonut, että joku tutkija kirjoittaisi elokuvan käsikirjoituksen. Kukaan tieteilijä ei ollut valmis kirjoittamaan käsikirjoitusta, sillä elokuvaa ei pidetty sopivana mediana vakavastiotettavaan tutkimukseen. Christensen tutki itse keskiaikaisia kuvia ja kirjoja, kuten kahden dominikaanimunkin kirjoittamaa noitaopasta Noitavasaraa. Christensen käytti asian tutkimiseen kaksi ja puoli vuotta.
Kramfors
Kramfors oli 1970-luvun alun kuntauudistukseen asti kaupunki.
Proskomidi
Seuraavaksi tuodaan siunattu suitsutin ja pappi pitelee ehtoollislautaselle asetettavaa tähteä savussa ennen kuin asettaa sen paikalleen. Seuraavaksi asetetaan lautasen ja kalkin peitteet. Lopuksi ehtoollisvälineet peitetään yhtenäisellä suurella ilma-peitteellä ja pappi suitsuttaa rukousten kera ehtoolliselle. Tämän jälkeen alkaa itse liturgia. thumb|250px|[[Alidiakoni lukee muisteltavien nimiä proskomidin aikana.]]
Svensson
Svensson on ruotsinkielinen sukunimi, joka merkitsee Svenin poikaa. Tunnettuja Svenssoneja ovat:
Thorsteinn Talonvoiman tarina
Kolmas seikkailu
Kääpiön antaman taikakiven avulla þorsteinn pysyttelee Geirröðrin luona näkymättömänä. Juhlan aikana kuningas Geirröðr haastaa Guðmundrin ja muut vieraat osallistumaan ensin pallotteluun, jossa tulikuumaa ja kipinöivää hylkeenpäätä pallotellaan niin, että jokaisesta sen pudottaneesta tulee lainsuojaton. Þorsteinn auttaa kuitenkin kisassa Guðmundria ja tämän miehiä niin että pallo lopulta lentää vallihautaan ja peli päättyy.
Saagan erityispiirteitä
Vaikka Thorsteinn Talonvoiman tarina yleensä määritellään muinaissaagaksi, se sisältää yhtymäkohtia islantilaissaagoihin. Niiden tavoin se kertoo kuningas Olavi Tryggvinpojan (k. 1000) luona oleskelleesta islantilaismiehestä. Viittaamalla tapahtumien aikana hallinneeseen Norjan kuninkaaseen kirjoittaja sitoo saagan tapahtumat historiaan islantilaissaagojen tavoin. Thorsteinn talonvoiman tarina eroaa muista muinaissaagoista myös siinä, että saagassa kuvatut yliluonnolliset tapahtumat sijoittuvat Islannin asuttamisen jälkeiseen aikaan eivätkä muinaiseen menneisyyteen. Toisin kuin islantilaissaagoissa, jotka sijoittuvat pääosin Islantiin ja ajoittain Norjaan ja harvoin Brittein saarille, yliluonnolliset tapahtumat koetaan Islannin näkökulmasta katsoen maantieteellisesti kaukaisissa paikoissa, mikä taas on muinaissaagoille tyypillistä.
Koninin piirikunta
Koninin piirikunta on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 130 053. Siihen kuuluvat 14 kuntaa ovat Golina, Grodziec, Kazimierz Biskupi, Kleczew, Kramsk, Krzymów, Rychwał, Rzgów, Skulsk, Ślesin, Sompolno, Stare Miasto, Wierzbinek ja Wilczyn.
Ånge
Ånge on samannimisen Ången kunnan keskustaajama. Se sijaitsee Västernorrlandin läänissä ja Medelpadin maakunnassa Pohjois-Ruotsissa. Vuoden 2010 lopussa taajamassa oli 2 872 asukasta.
Illuminati (peli)
Kuvaus
Pelissä tarkoituksena on ”valloittaa maailma”. Puhelinyhtiötä hallitsevat oliot ulkoavaruudesta, ja Pentagon on vallattu.
Badland
Vastaanotto
Peli on voittanut Satellite Awards palkinnon kategoriassa Outstanding Mobile Game.
Työ ja tulevaisuus
Materiaali
Veistosten alkuperäinen materiaali on rahapulan takia kipsi; suunnitelma oli valaa patsaat pronssiin ja kullata ne. Pronssiveistokset olisivat tulleet liian kalliiksi ja Aaltonen kultasi kipsityöt.
Anselmo Rizzi
Anselmo Rizzi (20. lokakuuta 1874 Ponteterra – 19. lokakuuta 1934) oli italialainen roomalaiskatolinen piispa. Hänet vihittiin papiksi 17. huhtikuuta 1897 ja nimitettiin Adrian hiippakunnan johtoon 4. kesäkuuta 1913. Piispaksi vihkiminen seurasi 25. heinäkuuta. Pääkonsekraattorina toimi Paolo Carlo Francesco Origo, jota avustivat Luigi Pellizzo ja Agostino Cattaneo.
Erottelu sukuvaakunoissa
Erottelu sukuvaakunoissa tarkoittaa saman suvun jäsenten vaakunoiden erottelua. Etenkin Skotlannissa ja Englannissa käytettiin saman suvun vaakunoissa erottelua, sillä jokaisella henkilöllä oli oma vaakunansa. Tätä kutsuttiin englanniksi ”Cadency marks” ja Ruotsissa nimellä ”Brisyr”.
Matteo Salvini
Matteo Salvini (s. 9. maaliskuuta 1973 Milano ) on italialainen poliitikko, joka toimi Italian sisäministerinä ja varapääministerinä 1. kesäkuuta 2018 - 5. syyskuuta 2019. Hän on myös oikeistopuolue Pohjoisen liiton (vaaleissa 2018 nimellä Lega) johtaja vuodesta 2013. Hän oli Euroopan parlamentin jäsen vuosina 2004-2018.
Kollaa kestää (yhtye)
Historia
Juha Helminen (kitara), Jyrki Siukonen (rummut), Kai Kivi (kitara) ja Erkki Huhtamo (basso) perustivat Kollaa kestää -yhtyeen Tampereella vuonna 1976. Tätä oli edeltänyt luokkakavereiden Kiven, Siukosen ja Kai Niemen Hernia-niminen yhtye, joka teki kaksi keikkaa vuonna 1975. Kollaa kestää -yhtyeen oli määrä mennä tällä kokoonpanolla ainoastaan Suosikki-lehden Rock-Rally-kilpailuun maaliskuussa 1977 (toisena laulajana oli tuolloin Kari Kohtamäki). Yhtye sijoittui viimeiseksi ja se sai kuvansa yhteen Suosikin numeroon. Basistiksi vaihtui Kai Niemi.
Viestijuoksun Suomen-mestaruuskilpailut 1999
Viestijuoksun Suomen-mestaruuskilpailut 1999 järjestettiin 10.–11. heinäkuuta Kotkassa Karhulan keskuskentällä.
Urjalan vaakuna
thumb|Urjalan vaakuna Urjalan vaakuna on Pirkanmaalla sijaitsevan Urjalan kunnan tunnus. Vaakunan apilaristi viittaa niihin maallisen ja hengellisen työn hedelmiin, joita on syntynyt esi-isien työn tuloksena. Liekit kuvaavat alueen soilta nostetun turpeen käyttöä ja kuinka erämaat on raivattu viljelysmaiksi.
Boboševo
Boboševo on kaupunki Kjustendilin alueella Bulgarian länsiosassa. Vuoden 2017arvion mukaan siellä asui 1 100 asukasta.
Cláudia Pascoal
Cláudia Rafaela Teixeira Pascoal (s. 12. lokakuuta 1994 Gondomar, Portugali) on portugalilainen laulaja. Hän edusti Portugalia kappaleella "O jardim" vuoden 2018 Eurovision laulukilpailussa, Lissabonissa. Pascoal pääsi isäntämaan edustajana suoraan kilpailun finaaliin, jossa sijoittui 26. ja viimeiselle sijalle.
Matti Sundberg
Sundbergille myönnettiin vuorineuvoksen arvonimi vuonna 1995. Vaasan yliopisto nimitti Sundbergin kauppatieteiden kunniatohtoriksi vuonna 1998.
Vähän kipeää
Yleistä
"Sulle tuli faksi" sävellettiin alkuaan televisiomainokseen, joten sen kertosäe "Yksi, kaksi, sulle tuli faksi" tehtiin mieleenpainuvaksi. Yleisö halusi kuulla sen kiertueilla, joten kertosäkeen ympärille rakennettiin kokonainen musiikkikappale. Siitä kehkeytyi yksi Einin 2010-luvun suosituimmista.
Vähän kipeää -albumin CD-julkaisu sisältää kahdeksansivuisen kansivihkon. "Palanen onnea" -kappaleen haitaririffin soittaa Samuli Jokinen.
G’orge Ivanov
Pohjois-Makedonian nimikiistan jo ratkettua ja uuden nimen astuttua voimaan Ivanov toi nimikiistaan oman lisänsä, sillä hän ei hyväksynyt nimenmuutosta ja kieltäytyi allekirjoittamasta lakeja, joissa käytetään uutta nimeä. Lakeja on 11, ja parlamentti hyväksyi ne helmi-maaliskuun aikana. Presidentin käytös jarruutti Pohjois-Makedonian liittymistä Euroopan unioniin. Parlamentti voi pakottaa presidentin allekirjoittamaan lait äänestämällä niistä uudelleen, sillä Makedonia ei ole presidenttivaltainen maa. Tilanne voi ratketa myös siksi, että Pohjois-Makedoniassa on presidentinvaalit keväällä 2019.
Cameron Troy Duncan
Cameron Troy Duncan (20. huhtikuuta 1986 – 12. marraskuuta 2003) oli uusiseelantilainen  käsikirjoittaja ja ohjaaja. Duncan teki lukuisia kotivideoita, mutta vain kaksi lyhyt elokuvaa: DFK6498 ja Strike Zone sekä muutaman mainosvideon ennen kuolemaansa vain 17-vuotiaana osteosarkoomaan. Osteosarkooma on tyypiltään aggressiivinen, harvinainen syöpä, joka alkaa luusta ja levittää etäpesäkkeitä keuhkoihin. Cameronin kuoleman jälkeen hänen töitään ja dokumentti hänestä julkaistiin Taru Sormusten Herrasta: Kuninkaan Paluu - Special Extended Edition: The Appendices Part Six DVD:llä.
Indiktio
Indiktiovuoden vaihtumisen ajankohta
Vaikka 15-vuotinen indiktiojakso oli käytössä koko Euroopassa, eri maissa vakiintui erilainen käytäntö, milloin indiktiovuoden katsottiin vaihtuvan. Itä-Rooman valtakunnassa, Egyptiä lukuun ottamatta, vuoden katsottiin alkujaan alkavan 23. syyskuuta, keisari Augustuksen syntymäpäivänä. Keisari Justinianus määräsi myöhemmin, että indiktiovuosi alkoi 1. syyskuuta. Tätä käytäntöä sanotaan kreikkalaiseksi eli konstantino­polilaiseksi indiktioksi. Sitä vastoin Länsi-Euroopassa käytettiin joko bedeläistä indiktiota, jossa vuosi alkoi 24. syyskuuta tai 1. tammikuuta, tai roomalaista indiktiota, jossa se alkoi 25. joulukuuta tai 1. tammikuuta. Bedeläinen indiktio oli käytössä erityisesti Ranskassa, aluksi myös Saksassa, jossa kuitenkin keskiajan lopulla enimmäkseen siirryttiin roomalaiseen indiktioon. Paavin kansliassa käytettiin pitkään yksinomaan kreikkalaista indiktiota, mutta vuodesta 1188 lähtien vaihdellen kaikkia kolmea. Toisinaan mainataan käytetyn myös sienalaista indiktiota, jossa vuosi vaihtui 8. syyskuuta.
Kolmoishermosärky
Oireet
Kolmoishermosäryn tyypillinen oire on kohtauksittainen, erittäin voimakas sähköiskumainen kipu, jota esiintyy toisella puolen kasvoja yhden tai kahden trigeminushaaran hermottamalla alueella. Kohtaus kestää muutamasta sekunnista minuutteihin, ja kipukohtauksia on usein kymmeniä vuorokaudessa. Sen saattaa laukaista syöminen tai tiettyjen, niin sanottujen triggerialueiden koskettaminen jopa pelkän tuulen vaikutuksesta. Pahimmillaan kolmoishermosärky saattaa tehdä hampaiden pesun, syömisen ja puhumisen lähes mahdottomaksi. Kipukohtauksia esiintyy yleensä jaksoittain, ja toisinaan kipu saattaa kadota pitkäksikin aikaa.
Invasiivinen hoito
Motoriselle aivokuorelle voidaan myös asettaa sähköelektrodi, jolla johdetaan terapiatasolla sähköä kipualueen vastakkaiselle puolelle. Neuromodulatiivisen hoidon on osoitettu vähentävän kipuja merkittävästi.
Adam von Trott zu Solz
thumb |Adam von Trott zu Solz Adam von Trott zu Solz (9. elokuuta 1909 Potsdam – 26. elokuuta 1944 Berliini) oli saksalainen lakimies ja diplomaatti. Trott zu Solz osallistui heinäkuun 20. päivän salaliittoon, jossa yritettiin salamurhata Adolf Hitler.
HMS Colossus (1787)
HMS Colossus oli Britannian kuninkaallisen laivaston vuonna 1787 vesillelaskettu Carnatic-luokan 74-tykkinen kolmannen luokan linjalaiva.
Palvelus
Alus oli huhtikuussa 1794 huollettavana Portsmouthissa.
Alus ajautui 10. joulukuuta 1798 ankkurivaijerin katkettua karille, jossa aallokko murskasi sen. Alus upposi tammikuun alussa 1799.
Ouélessébougou
Kuntaan kuuluu 44 kylää. Asukkaat ovat etupäässä bambaroita ja mandinkoja. Lisäksi on fulbeja, moseja, dogoneja ja senufoja. Uskontoja ovat islam ja kristinusko.
Suupohjan rata
Alkuvaiheet ja rakentaminen
Seinäjoen–Kristiinankaupungin–Kaskisten rautatien rakentamisesta päätettiin viimein vuosien 1905-1906 valtiopäivillä Carlströmin ja Kaskisten edustajan Guss Mattssonin johdolla. Valtiopäivien päätös ja rautatien reitti sinetöitiin keisarillisella asetuksella 11. joulukuuta 1906. Senaatti päätti tarkan ratalinjan tutkimisesta huhtikuun 19. 1907, ja selvitys valmistui toukokuussa 1908, jonka perusteella rata määrättiin rakennettavaksi 6. syyskuuta 1909. Samalla hyväksyttiin Kaskisten valtuuston aloite haararadan rakentamisesta kaupungin satamaan. Radanrakennustyöt alkoivat lokakuussa 1909 rakennusmateriaalien, työkalujen ja työvoiman siirroilla vastavalmistuneelta Rovaniemi–Kemi-rataosan työmaalta, jonka jälkeen alkoivat pengerrystyöt välillä Seinäjoki–Perälä. Tämän osuuden valmistuttua vuonna 1910 aloitettiin sekä vastaavat työt Perälästä edelleen Kaskisiin ja Kristiinankaupunkiin että asemien rakennustyöt. Valtaosa näistä töistä valmistui seuraavana vuonna; vuodelle 1912 jäivät Kaskisten ja Kristiinan satamaratojen penkereet sekä asemarakennukset Perälästä eteenpäin.
Nykytila
Vuonna 2021 radalla oli 157 tasoristeystä ja 36 siltaa. Vuonna 2023 radalla on 166 tasoristeystä ja 35 siltaa.
Seinäjoki–Koskenkorva
Tuomikylän jälkeen ennen seuraavaa asemaa Ilmajokea on sijainnut vain alle kilometrin päässä toisistaan kaksi seisaketta, Nieminikkola (429+100) ja Nikkola (429+976). Rata kaartaa hiukan kohti länttä ja jatkuu suorana 12 kilometrin matkalla, jossa se risteää seututien 701 kanssa Ilmajoen keskustassa. Varsinainen Ilmajoen asema (434+494) sijaitsee juuri tasoristeyksen länsipuolella. Kyrönjoki liittyy radan ja kantatien 67 yhteiseen linjaukseen radan kulkiessa kohti Ilmajoen Koskenkorvaa. Ilmajoen suoran aseman jälkeisellä osuudella on sijainnut Rinteen (426+485), Peuralan (436+900), Isokoivun (438+078), Akkalan (438+900) ja Katajan (440+313) seisakkeet. Koskenkorvan asema sijaitsee ratakilometrillä 442+447 juuri Koskenkorvan tehtaiden pohjoispuolella. Koskenkorvan aseman jälkeen rata ylittää jälleen Kyrönjoen ja heti sen jälkeen valtatien 3.
Kauhajoki–Närpiö
Kuljettuaan Kauhajoen alueella noin 9 kilometrin matkan ja ohitettuaan Harjankylän (466+280), Laturin (467+600), Kohlun (468+200) ja Turjan (470+781) seisakkeiden jälkeen rata saapuu Aronkylään, jossa sijaitsee varsinainen Kauhajoen rautatieasema ratakilometrillä 472+720. Välittömästi Kauhajoen aseman jälkeen kääntyy ns. Riskun väärä noin 90 asteessa kohti länttä, jossa rata risteää toisen kerran kantatien 67 kanssa alittaen sen. Mutkan jälkeen rata kulkee liki 23 kilometrin matkan ilman suurempia käännöksiä. Kauhajokea seuraavat seisakkeet olivat Luomankylä (477+986) ja Survoneva (479+852), joiden jälkeen on kunnan toinen asema Kainasto (482+684).
Jason Belmonte
Belmonte syntyi Orangen kaupungissa, New South Walesissa, Australiassa. Keilauksen hän aloitti jo kaksivuotiaana vanhempiensa keilahallissa, joka on edelleenkin hänen kotihallinsa.
Urajärvi (järvi Iitissä)
Luontoarvoja
Yleisimmät vesikasvit Urajärven vesialueiden ja luhta-alueiden välissä ovat vesitatar, ulpukka, ärviät ja piuru. Yleisimmät kalalajit ovat särki ja ahven, mutta niiden lisäksi siellä viihtyvät lahna, kiiski, muikku, hauki ja made. Mukulanlahdella pesii ruskosuohaukka ja kaulushaikara.
Kil
Kil on samannimisen Kilin kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 7 842 asukasta.
Pauli Kaijanen
Yksityiselämä
Kaijasen lapsuudenkodissa harrastettiin taiteita eri tavoin. Hänen isänsä harrasti musiikkia, muun muassa soittamalla pianoa. Äiti oli puolestaan kiinnostunut teatterista. Myös tädin luona Oravaisissa vietetty aika vei musiikkiharrastusta eteenpäin.
Kaijanen harrasti työnsä ohessa monia asioita, muun muassa perennojen kasvatusta. Hänen perennakokoelmansa oli vähintäänkin maakunnallisesti merkittävä. Kokoelman osia voi vieläkin nähdä Oulun seurakuntien Hietasaaren leirikeskuksessa, jossa Kaijanen vietti osan kesistään. Vieläkin laajemmat kokoelmat oli Kaijasten Olhavassa sijainneella kesämökillä. Tämän harrastuksen kautta syntyi myös Puutarhaliitolle kirjoitettu 36-sivuinen perennaluettelo.
Kaijasen harrastuksiin kuului myös vapaaehtoistyötä Lionsklubissa ja NMKY:ssä. Hän osallistui monina kesinä lasten ja nuorten parissa tehtyyn työhön, ensin Oulun NMKY:n, sitten Oulun seurakuntien ohjaajana.
Pauli Kaijanen oli Oulun Postimerkkikerhon perustajia. Lisäksi hän harrasti valokuvausta ja toimi muun muassa valokuvakilpailujen tuomarina. Edelleen hän suunnitteli ja keräsi exlibriksiä. Musiikkitoimintansa kautta Kaijasella oli myös hyvin laajat äänilevykokoelmat.
Kirjurista konserttien järjestäjäksi
Konserttien järjestäminen alkoi vuonna 1928. Tuona vuonna, 18. syyskuuta, oli Oulun kaupungintalolla äänilevykonsertti. Sama konsertti järjestettiin myös Kemissä, Raahessa ja Rovaniemellä. Ensimmäisessä artistikonsertissa muutaman vuoden kuluttua esiintyjänä oli Tuure Ara.
Giuseppe Pronti
Pronti sai 1. tammikuuta 1951 nimityksen Nocera Umbra-Gualdo Tadinon piispaksi, jona hän toimi, kunnes kuoli 83-vuotiaana virassa. Hän osallistui Vatikaanin toiseen kirkolliskokoukseen.
Janne Kolehmainen
Seuraura
Kaudeksi 2008–2009 Kolehmainen siirtyi kaksivuotisella sopimuksella Hämeenlinnan Pallokerhoon. Toisella kaudellaan 2009–2010 hän nousi joukkueen varakapteeniksi ja voitti kauden päätteeksi SM-hopeaa. Maaliskuussa 2010 Kolehmainen teki kaksivuotisen jatkosopimuksen HPK:n kanssa. Kaudella 2010–2011 hän teki SM-liigan yhden kauden piste-ennätyksensä tehoilla 12+9=21. Kolehmainen oli HPK:n toiseksi paras maalintekijä Juuso Puustisen jälkeen. Hän teki liigauransa ensimmäisen kypärätempun 28. lokakuuta 2010 joukkueen 8–2-murskavoittoon päättyneessä ottelussa Turun Palloseuraa vastaan. Kolehmainen palkittiin ottelun Ilta-Sanomien kolmen tähden tähtipelaajana. Kaudella 2011–2012 hän oli 11 osumallaan HPK:n kolmanneksi paras maalintekijä.
Trypitín rotko
Trypitín rotko (myös transl. Tripitín rotko) on rotko Kreetan saarella Kreikassa. Se sijaitsee Lefká Óri -vuorten etelärinteessä Sfakián kunnassa Chanián alueyksikössä.
Blockbuster (kappale)
Kappaleen alussa kuultava sireeni aiheutti eräässä tehtaassa radiossa soidessaan työntekijöiden poistumisen työpaikalta, koska ääni oli sama kuin työnlopetusmerkki. Toisen legendan mukaan ääntä luultiin palohälytykseksi.
Stefano Corbini
Corbini jäi eläkkeelle 1. lokakuuta 1946 ja sai samana päivänä nimityksen Madytuksen titulaariarkkipiispaksi.
En etsi valtaa loistoa
Ruotsinkieliset sanat
Giv mig ej glans, ej guld, ej prakt i signad juletid.
Vanha suomennos
Sua halajan, Sua odotan, Sa Herra maan ja taivahan
Nolla nolla nolla
Historia
Yhtye soitti joulukuussa 1993 saman vuoden syyskuussa menehtyneen Joren muistokonsertissa. Vuonna 1996 Love Kustannus julkaisi Tänään täällä, huomenna poissa -kokoelman, joka sisälsi koko yhtyeen julkaistun tuotannon ja muutamia ennen julkaisemattomia demoja ja live-esityksiä.
Opetuksen eheyttäminen
Historiaa
Varsinaisena eheyttävän opetuksen uranuurtajana voi kuitenkin pitää John Deweytä, joka näki koulun pienoisyhteiskuntana, jossa opittiin mielekkään työskentelyn kautta. Näin koulusta tuli paikka, jossa opittiin elämää varten. Opetuksen lähtökohtana olivat lapsen neljä perusviettymystä, jotka ovat sosiaalinen viettymys, joka ilmenee keskustelussa ja viestinässä, viettymys tutkimiseen ja keksimiseen, viettymys tekemiseen ja rakentamiseen sekä viettymys taiteelliseen ilmaisuun. Opetuksen eheyttämiseen Deweyllä oli selkeä ohje: ”Asettakaa koulu yhteyteen elämän kanssa, niin kaikki oppiaineet joutuvat pakostakin vuorovaikutukseen keskenään.”
James Bourne
pienoiskuva|Bourne esiintymässä Newmarketin kilparadalla [[Busted|Bustedin kanssa, Heinäkuussa 2016. Konsertti oli osa "Newmarket Nights" - musiikkifestivaali tapahtumaa.]] James Elliot Bourne (s. 13. syyskuuta 1983 Southend, Essex, Englanti, Iso-Britannia) lauloi ja soitti kitaraa englantilaisessa Busted-yhtyeessä johon kuuluivat myös Charlie Simpson ja Matt Willis. Vuonna 2005, Bustedin hajottua Bourne perusti uuden bändin Son of Dork. Son of Dorkissa olivat mukana bändikaverit Danny Hall, Chris Leonard, David Williams ja Steve Rushton. Hänellä on myös ollut sooloura: Future Boy, milloin hän sävelsi ja lauloi electronica - tyylisiä kappaleita. 11 marraskuuta vuonna 2013, Bourne ilmoitti että hän ja Bustedin basisti Matt Willis liittyisivät yhteen McFlyn kanssa, perustaakseen uuden "supergroupin". Uusi bändi tunnettiin nimellä McBusted, ja pojat kirjoittivat yhden albumin (McBusted). McBusted kiersi maailmaa ja teki musiikkia 2 vuotta, kunnes Simpson tuli takaisin kuvioihin, ilmoittaen että Busted perustettaisiin uudelleen. Vuoden 2015 lopussa, McBusted hajosi takaisin kahdeksi bändiksi: McFlyksi (Tom Fletcher, Danny Jones, Harry Judd & Dougie Poynter) ja Bustediksi (James, Matt Willis & Charlie Simpson). Nykyään, Bourne kirjoittaa Bustedin kolmatta studioalbumiaan Simpsonin sekä Willisin kanssa, ja bändi on jo kiertänyt englantia "Pigs Can Fly Tour 2016" kiertueellaan. Kolmas albumi ilmestyy vuoden 2016 loppupuolella.
Asine
Asine voi viitata seuraaviin:
Mayakalenteri
Pitkälasku
Pitkälaskun alkuajankohta (päivä 0.0.0.0.0 tai 13.0.0.0.0) on elokuun 11. tai 13. päivä vuonna 3114 eaa. Pitkälaskun täysi kierros koostuu kolmestatoista baktunista, joten sen loppupäiväksi voidaan laskea joulukuun 21. tai 23. päivä vuonna 2012. Joulukuun 21. päivä on myös talvipäivänseisaus. Sen jälkeen alkaa uusi pitkänlaskun kierros.
Haab
Päiviin viitataan numeroilla, jotka alkavat nollasta ja päättyvät 19:een, joskin osa piti "nollapäivää" edellisen "kuukauden" kahdentenakymmenentenä päivänä.
Nemanja Vučurević
Seuraura
Vučurević siirtyi kaudeksi 2013–2014 Itävallan toiseksi korkeimmalle sarjatasolle Inter-National-Leaguen slovenialaisjoukkue HDK Mariborin riveihin. Kaudella 2014–2015 hän jatkoi uraansa Saksan kolmanneksi korkeimmalla sarjatasolla Oberligan Lippe-Hockey-Hammissa. Vučurević edusti kauden aikana myös serbialaista HK Beostaria Continental Cupissa, jossa hän oli joukkueen paras syöttäjä ja toiseksi paras pistemies Kamil Kinkorin jälkeen tehtyään kolmessa ottelussa tehot 3+9=12. Vučurević voitti myös Beostarin sisäisen tehotilaston lukemalla +5. Kaudeksi 2015–2016 hän siirtyi vuoden mittaisella sopimuksella Oberligasta sarjatasoa ylemmäs DEL2-liigan Eispiraten Crimmitschaun riveihin.
Armenian pääministeri
Armenian pääministeri on Armenian hallituksen puheenjohtaja ja korkein ministeri. Pääministerin nimittää presidentti. Nykyinen pääministeri on Nikol Pašinjan vuodesta 2018 lähtien.
Thomas Stenbäck
Stenbäck oli Raahen-Salon kirkkoherrakunnan pitkäaikainen kirkkoherra vuosina 1757–1773. Hän oli syntyisin Laihialta, ja hänen isänsä oli pappi Joosef Stenbäck. Thomas Stenbäck aloitti työuransa 24-vuotiaana Ilmajoella Etelä-Pohjanmaalla kappalaisena ja oli myös edustajana valtiopäivillä 1750-luvulla. Luonteeltaan hän oli ahkera, jyrkkä, suorapuheinen ja omalla kannallaan pysyvä sekä monipuolinen ja laajasti oppinut kulttuurihenkilö. Hänen Raahen-Salon kirkkoherran virkakautensa alkupuolelle ajoittuu Raahen-Salon kirkkoherrakunnan niin sanottu suuri kirkkoriita. Kirkkoherrana ollessaan hän kunnostautui myös paikkakunnan historian tutkijana ja kirjoitti ruotsiksi ensimmäisen Saloisten ja Raahen alueen historiikin Historiallisia kuvauksia Raahesta ja Saloisista, joka perustuu osittain vanhempaan salolaiseen käsikirjoitukseen, niin sanottuun Codex Peitziukseen. Martti Levón suomennutti Stenbäckin teoksen vuonna 1970 ja kirjoitti siihen esipuheen. Stenbäckin johdolla kunnostettiin Saloisten kirkkoherran pappila Mikkelä, jonka vanhempi päärakennus eli nykyinen renkitupa on rakennettu juuri Stenbäckin aikana. Stenbäck nimitettiin Limingan kirkkoherraksi vuonna 1773, ja hän siirtyi Liminkaan rovastin arvonimen saatuaan 1774, mutta kuoli jo vuonna 1776.
Johan Jokinen
Johan Daniel Valentiner Jokinen (s. 20. kesäkuuta 1990 Kööpenhamina) on tanskalainen moottoriurheilija. Hän aloitti uransa karting-sarjoissa. Vuonna 2007 hän sijoittui toiseksi tanskan Formula Ford -sarjassa ja voitti tanskan Formula Ford Junior Cup -luokan mestaruuden. Vuonna 2008 Jokinen sijoittui viidenneksi Formula Renault NEC -sarjassa. Hän ajoi myös neljä kilpailua Eurocup Formula Renault -sarjassa. Vuonna 2009 Jokinen kilpaili Formula 3 Euroseries -sarjassa vaihtelevalla menestyksellä. Hän ajoi myös yksittäisiä kilpailuja Eurocup Formula Renault -sarjassa. Vuonna 2010 Jokinen voitti tanskan Peugeot Spider Cup -sarjan mestaruuden. Hän ajoi myös Formula 2 -sarjassa saavuttaen yhden palkintosijan ja 21 pistettä. Vuonna 2011 Jokinen ajoi yksittäisiä kilpailuja Eurocup Formula Renault, Formula Renault NEC, European F3 Open ja tanskan Peugeot Spider Cup -sarjoissa. Vuonna 2012 Jokinen ajoi neljä kilpailua Eurocup Formula Renault -sarjassa saavuttamatta pisteitä.
Uusimäki
Uusimäki on muun muassa seuraavien suomalaisten sukunimi:
Luigi Faveri
Faveri osallistui Vatikaanin toiseen kirkolliskokoukseen. Hän kuoli 76-vuotiaana virassa.
Valeri Tihonenko
Miesten maajoukkuetasolla Tihonenko edusti aluksi Neuvostoliittoa, jonka pelaajana hän voitti olympiakultaa Soulissa 1988, kaksi MM-hopeaa ja kolme EM-mitalia. Neuvostoliiton hajottua hän edusti neljänneksi sijoittunutta yhdistynyttä joukkuetta Barcelonan kesäolympialaisissa 1992 ja vielä Venäjää 1990-luvun lopussa muun muassa saavuttaen MM-hopeaa Kreikassa 1998.
Saint John (New Brunswick)
Kaupungin nimi on saanut alkunsa tutkimusmatkailija, kun Samuel de Champlainin saapui alueelle Johannes Kastajan päivänä ja nimesi nykyisen kaupungin läpi kulkevan joen hänen mukaansa. Myöhemmin joen suulle perustettua kaupunkia alettiin kutsua samalla nimellä. Koska suurin osa kaupungin asukkaista oli englanninkielisiä, kaupunkia alettiin kutsua Johannes Kastajan englanninkielisellä nimellä, Saint John.
Kööpenhaminan suurmoskeija
Kööpenhaminaan on äskettäin avattu toinenkin moskeija. Lokakuussa 2015 toimintansa aloitti, šiiataustainen Imaami Alin moskeija.
Urajärvi (järvi Asikkalassa)
Historiaa
Kalmbergin kartastossa vuodelta 1855–1856 on järven rannat merkitty kauttaaltaan autioiksi lukuun ottamatta sen eteläpäässä sijainnutta 11 talon Urajärven kylää. Kylä on mainittu jo 1467 ja vuoden 1539 maakirjassa siellä oli 17 taloa. Nykyisen Urajärven kartanon kohdalle on kirjoitettu ”Niemelä” ja tämä talo olikin järven ainoa maatila. Kuninkaan kartastossa (vuosilta 1776–1805) oli Mertalahti piirretty kuin se olisi ollut yhteydessä Säynätjärveen. Kalmbergin kartastossa salmea ei kuitenkaan ole, mikä voisi johtua järvenlaskusta. Koska vanhoissa kartoissa esiintyi paljonkin virheitä, ei pelkästään tähän tietoon voi luottaa. Ainoa tässä havaittu vihje vedenlaskusta on pohjoispään Sikosaaren niemi, jonka kannas on alavaa ja soistunutta maata.
Anne Pohjola
Anne Pohjola (s. 18. huhtikuuta 1985 Kuopio) on suomalainen ringettepelaaja.
Gazan avustussaattueen välikohtaus
Freedom Flotilla -saattueen aloitteentekijänä ja yhtenä järjestönä oli Free Gaza -liike, joka vastustaa kolme vuotta kestänyttä Gazan saartoa. Tähän yhdysvaltalaisjärjestöön kuuluu ihmisoikeusjärjestöjä ja yksittäisiä aktivisteja. Saattueen tukemiseen tuli mukaan muita järjestöjä eri puolilta maailmaa, muun muassa Turkista, Kreikasta ja Ruotsista. Mukana oli palestiinalaisjärjestöjä sekä esimerkiksi kristillisten ja islamilaisten järjestöjen edustajia, mutta lisäksi myös ryhmä aktivisteiksi tekeytyneitä islamistitaistelijoita, jihadisteja. Avustuslaivueen pääasiallinen tukija oli islamilainen kansalaisjärjestö IHH, jonka länsimaiset syyttäjäviranomaiset ja tutkijat ovat linkittäneet terrorismiin.
Muut laivat
Yhdysvaltoihin rekisteröity Challenger II, Free Gaza -järjestön laiva, ei myöskään pystynyt osallistumaan ensimmäiseen saattueeseen teknisten vikojen vuoksi.
Aktivistien näkemys
Rauhanaktivistien mukaan laivaan nousseet Israelin joukot käyttivät ylimitoitettua voimaa aktivisteja kohtaan hakaten aktivisteja pampuilla ja käyttäen muun muassa kumiluoteja sekä etälamauttimia ja lopulta rynnäkkökiväärejä.